Gjykimi i Ratko Mlladiçit në Gjykatën e Hagës
Vështirësia do të jetë të provohet akuza për veprën penale të gjenocidit
Gjenerali Ratko Mlladiç përballet me 11 akuza për veprat penale të gjenocidit, krimeve kundër njerëzimit dhe krime lufte nga periudha e luftës civile në Bosnjë mes viteve 1992 dhe 1995. Ai, së bashku me udhëheqësin politik serb të Bosnjës Radova Karaxhiç, i cili gjithashtu po gjykohet, akuzohen se kanë urdhëruar atë që konsiderohet si krimi më mizor në Europë që nga Lufta e Dytë Botërore, masakrën në enklavën e Srebrenicës, e cila mbrohej nga OKB-ja. Marko Hoare, ekspert për Ballkanitn në Universitetin Kingston të Londrës, thotë se ushtria serbe e Bosnjës e mori Srebrenicën në korrik 1995. David Kej, ekspert i së drejtës ndërkombëtare në Universitetin e Kalifornisë në Los Anxhelos (UCLA) thotë se Ratko Mlladiçi i ka duart e lyera me gjak më shumë se askush tjetër. Zoti Kej thotë se nga të gjitha akuzat e ngritura kundër Mlladiçit, gjenocidi është më e vështira për t’u provuar. Ratko Mlladiç doli për herë të parë para një gjykatësi më 3 qershor. Ai u arrestua në Serbi muajin e kaluar pas 15 vitesh arrati. Ai i bashkohet ish udhëheqësit politik serb të Bosnjës, Radovan Karaxhiç i cili po gjykohet që nga tetori 2009. Zoti Kaye thotë se akuzat kundër Mlladiçit janë shumë të ngjashme me ato ndaj Karaxhiçit. Por Marko Hoare mendon ndryshe. Gjatë daljes së parë para gjykatës më 3 qershor, Mlladiçi nuk foli shumë. Ai i hodhi poshtë akuzat kundër tij si të tmerrshme dhe të zmadhuara dhe kërkoi t’i jepej më shumë kohë për të deklaruar fajësinë apo pafajësinë e tij. Gjykatësi e pranoi kërkesën dhe i shtyu procedurat për datën 4 korrik.